CELEX: 62012TN0174
Language: hu
Date: 2012-04-17 00:00:00
Title: T-174/12. sz. ügy: 2012. április 17-én benyújtott kereset — Syrian Lebanese Commercial Bank kontra Tanács

23.6.2012   
            
            
               HU
            
            
               Az Európai Unió Hivatalos Lapja
            
            
               C 184/18
            
         2012. április 17-én benyújtott kereset — Syrian Lebanese Commercial Bank kontra Tanács
   (T-174/12. sz. ügy)
   2012/C 184/33
   Az eljárás nyelve: francia
   
      Felek
   
   
      Felperes: Syrian Lebanese Commercial Bank S.A. L. (Bejrút, Libanon) (képviselők: P. Vanderveeren, L. Defalque és T. Bontinck ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg 2012. január 23-i 55/2012 tanácsi végrehajtási rendelet 1. cikkét és e rendelet mellékletének 27. pontját, amennyiben a felperest felvették a 2012. január 18-i 36/2012 tanácsi rendelet II. mellékletébe;
            
         
               —
            
            
               semmisítse meg a 2012/37/KKBP végrehajtási határozat 1. cikkét és e határozat mellékletének 27. pontját, amennyiben a felperest felvették a 2011/273 határozat II. mellékletébe;
            
         
               —
            
            
               szükség esetén semmisítse meg a 2012. január 24-i levélben foglalt tanácsi határozatot;
            
         
               —
            
            
               a Tanácsot kötelezze a kereset költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap nyilvánvaló értékelési hibán alapul a szíriai rezsimnek nyújtott pénzügyi támogatásban történő felperesi közreműködést illetően, mivel a Tanács a megtámadott jogi aktusok elfogadását megelőzően és azóta sem bizonyította az említett rezsim finanszírozásában történő felperesi részvételt.
            
         
               2.
            
            
               A második jogalap a védelemhez való jog, a tisztességes eljáráshoz való jog és a hatékony bírói jogvédelemhez való jog megsértésén alapul a megtámadott jogi aktusok elfogadására vonatkozó eljárás kontradiktórius jellegének hiánya, valamint a büntetés természetét és terjedelmét igazoló bizonyítékok benyújtásának Tanács általi hallgatólagos elutasítása következtében.
            
         
               3.
            
            
               A harmadik jogalap az elegendő és pontos indokolás hiányán alapul, mivel a Tanács megelégedett homályos és általános megfontolások ismertetésével, anélkül hogy megjelölte volna azokat a különös és konkrét indokokat, amelyek miatt úgy ítéli meg, hogy a felperesnek korlátozó intézkedések hatálya alá kell tartoznia.
            
         
               4.
            
            
               A negyedik jogalap a megtámadott jogi aktusok elfogadásához kapcsolódó elégtelenségeken alapul, melyet a felperes minden demokratikus garanciát nélkülözőnek vél, amennyiben a Tanács elmulasztott utalni azokra az alapvető jogokra és elvekre, amelyeket az uniós jog e jogi aktusok címzettjeinek biztosít, valamint amennyiben e jogi aktusokat az EUMSZ 215. cikkének alapján fogadták el.